พิกัติของร้านนี้อยู่ไม่ไกลจากตลาดสามย่านใหม่มาก แต่ต้องระวังเข้าผิดร้านหน่อย เพราะ มี 2 ร้านคล้ายๆกัน แต่ร้านโจ๊กสามย่านนี้จะเปิดขายและปิดช่วง 9โมงในรอบเช้า ส่วนอีกเจ้าจะเปิดถึงสายกว่า ที่นี่เรียกได้ว่ามีคนต่อคิวรอซื้อใส่ถุง รวมทั้งนั่งทานในร้านเยอะพอสมควรเลยครับ อต่ไม่น่าแปลกใจ เพราะ รสชาติไม่ว่าทานกี่ครั้งก็ฝีมือไม่เคยตก โจ๊กเนื้อนุ่มลื่นคอดี หมูเหนียวนุ่ม เคี้ยวแล้วไม่หยาบเลย อร่อยมากครับ ราคาเริ่มต้นที่ 50 บาท จะสั่งใส่ไข่ หรือ เครื่องในที่นี่ก็มีบริการ สั่งได้ สั่งมาทานพร้อมปาท่องโก๋ แบบกรอบเพิ่มรสชาติให้อร่อยมากขึ้นได้ด้วยครับ